##### இரவி கேள்விகள்  
1. சிறீக்காந்த், நீங்கள் ஆங்கில விக்கிப்பீடியா நடைமுறைகளை நன்கு அறிந்தவர். தமிழ் விக்கிப்பீடியாவை மேம்படுத்த ஆங்கில விக்கிப்பீடியாவில் உள்ள எந்த விதமான நடைமுறைகள் / கொள்கைகளை இங்கு அறிமுகப்படுத்தலாம் என்று இரு எடுத்துக்காட்டுகள் தர முடியுமா?
1. நீங்கள் ஒரு நுட்பவியலாளர் என்ற முறையில் பல விசயங்களைத் தானியக்கமாகச் செய்யலாம் என்று எண்ணக்கூடியவர். தமிழ் விக்கிப்பீடியாவில் அவ்வாறு செய்யலாம் என்று எண்ணக்கூடிய பணிகள் என்ன? தானியக்கமாகச் செய்வதால் சமூகத்தின் உளநிலையில், செயல்பாட்டு முறையில் ஏதேனும் மாற்றங்கள் / தாக்கங்கள் இருக்கும் என்று எண்ணி, தானியக்கமாகச் செய்ய வேண்டாம் என்று எண்ணக்கூடிய விசயம் ஏதும் உள்ளதா?
1. நீங்கள் ஒரு பயனராக உங்கள் கருத்துகளை மிகக் கடுமையாகவும், நேரடியாகவும் முன்வைப்பவர் என்று அறிவேன் :) ஆனால், நிருவாகப் பயனர்களின் மொழி நடை, உரையாடும் பாங்கு மற்ற பயனர்களின் நடத்தை மீதும் தாக்கத்தை ஏற்படுத்துகிறது என்று ஒரு ஆய்வு குறிப்பிடுகிறது. இச்சூழ்நிலையில், நீங்கள் நிருவாகி ஆன பிறகு உங்கள் உரையாடல் பாங்கு எவ்வாறு இருக்கும்?
1. சில வேளைகளில், தமிழ்ச் சமூக நோக்கு, தமிழ் மரபு போன்ற உரையாடல் நடக்கும் இடங்களில், ஆங்கில விக்கி நடைமுறைகளையும் உலகாளவிய நோக்கையும் வலியுறுத்தியுள்ளீர்கள். வருங்காலத்தில் இவ்விரண்டு அணுகுமுறைகளையும் எவ்வாறு எதிர்கொள்வீர்கள்? எச்சூழ்நிலையில், எதை முன்னிறுத்தலாம்? தொலைநோக்காக கருதியும், தமிழ்ச் சூழலின் போதாமைகளை எண்ணியும் சில நடைமுறைகளை விட்டுக் கொடுக்காலமா? சில மாறுபட்ட, புதிய கொள்கைகளை உருவாக்கலாமா?
1. தமிழ் விக்கிப்பீடியாவில் கிரந்தப் பயன்பாடு குறித்த சிக்கலை எவ்வாறு தீர்க்க முனைவீர்கள்?  
நன்றி.--இரவி (பேச்சு) 08:20, 19 மே 2012 (UTC)  
**பதில்கள்**  
1. சுட்டிய கொள்கைகளை நீங்களே எழுதுங்கள் போன்ற வீட்டுப்பாடங்கள் தராமலிருப்பீர்கள் என்ற நம்பிக்கையில் கீழே இடுகிறேன்.
- :en:Wikipedia:Harassment -- பயனர்களிடையே கருத்துவேறுபாடுகள்(கூடுதல் பயனர்கள் ஆக, இது அதிகரிக்கவே போகிறது) அளவுக்கு மீறின எல்லையைத் தொடுவதால் இந்த கொள்கையைப் பற்றி யோசிப்பது நல்லது.
- :en:Wikipedia:DR -- கருத்து மோதல்களில் அனைவரும் கருத்து கொண்டு அதனை வெளிப்படுத்துவதால், சில பல விவாதங்கள்(கிரந்தம் போன்றவற்றை கூறவில்லை) முடிவே எட்டுவதில்லை. சாதிய கட்டுரைகள் முதலிய எண்ணம்சார்ந்த(POV based content) பிரச்சனைகளை கையாள நிழற்சாலைகளை அமைப்பது நல்லது. இதுவும் மற்ற சிலவற்றையும் செய்யத் தவறிய மற்றொரு இந்திய விக்கி மிக மோசமான நிலையில் இருப்பது வருத்தமளிக்கிறது.
2. *தானியக்கமாக* என்ற சொல்லை *தொழில் உத்திகை*(technocracy) என்ற கண்ணோட்டத்தில் பார்க்க விரும்புகிறேன். புதுப்பயனர் அச்சங்களைத் தவிர்க்க "மனநிலைப் பட்டை"(வழுக்கள் விரைவில் களையப்படும் என எண்ணுகிறேன்) போன்ற தொழில் நுட்ப அணுகுமுறைகள் செய்யலாம்.
- **இப்பொழுது** செய்யாமல் தவிர்க்கலாம் என எண்ணுவது : விக்கியின் கொள்கையான 'அனைவருக்கும் கட்டற்ற தகவல்' என்ற கோட்பாட்டை பல தளங்கள் தாண்டிச்செல்ல தமிழை தமிழ் எழுத்துக்கள் மட்டுமல்லாமல் ஆங்கில எழுத்துக்களிலும் இருப்பது நல்லது. ஏற்கனவே கூகிள் scriptconv என்ற ஒரு தொழில் நுட்பத் தீர்வை வழங்கிவந்தது. அது போன்ற கட்டற்ற தீர்வு ஒன்றும் வேண்டும். மொழி கணினியியலில் அது பல ஆக்கங்களை மொழிக்கணிமைக்கு தர இயலும். ஆனால் தமிழ் (பொதுவாக மொழிகள்) அழிந்துவிடும் என்ற அச்சத்துடன் (நியாயமா இல்லையா என்பதற்குள் செல்லவில்லை) இருக்கும் இந்தச் சமூகத்திற்கு **இப்பொழுது** இத்தகைய விடயம் தவிர்க்கலாம்.  
- தானியங்கி மொழிபெயர்ப்பு தொழில் நுட்பம் இவ்வாறான உரையாடலில் பேசக்கூடிய அளவிற்குக் கூட வராததால் பிரச்சனையே இல்லை :D  
மற்ற பதில்கள் விரைவில்.நான் இந்த வார-இறுதியில் வெளியூரில் இருப்பதால் பதில்களுக்கு தாமதமாகும். (தவிர பின் வரும் கேள்விகள் 16 மதிப்பெண் கேள்விகள் (அண்ணா பல்கலை மாணவர்களுக்குப் புரியும் :D, தமிழில் பதிலளிக்க நேரமாகும்) நன்றி ஸ்ரீகாந்த் (பேச்சு) 21:00, 19 மே 2012 (UTC)  
3. முதலில் அந்த ஆய்வு ஆங்கில மொழியியல் சார்ந்து உளவியல் முதற்கோள் வைக்கின்றது. பிற மொழிகளுக்கு எவ்வளவு எளிதாக புறச்செருக முடியும் என தெரியவில்லை. உதாரணமாக -- "If you are communicating with someone who uses a lot of articles — or prepositions, orpersonal pronouns — then you will tend to increase your usage of these types of words as well, even if you don't consciously realize it". இது தமிழில் உண்மையா என்று கூற பல ஆண்டுகளாகும் (மொழிகணினியியல் வளர). தமிழ் விக்கி போன்ற சிறிய விக்கிகளை (நிருவாகி செயல்கள் எண்ணிக்கையில்) ஒருவர் நிருவாகி என வெளிக்காட்டும் சாலைகள் மிகக்குறைவு. வாக்களிப்பில் கூட இருவர் நான் நிருவாகி என்றே ஊகம் செய்திருந்தனர் :). எப்படியிருப்பினும் (நிருவாகியோ/இல்லையோ/ஆங்கிலமோ/தமிழோ) ஒரு தொடர் பங்களிப்பாளரின் தாக்கங்கள் சமூகத்தின் மீது *இருக்கலாம்*. கருத்துக்களை நேரடியாக முன்வைப்பதில் என்ன தவறிருக்க முடியும்? அரசியல் தோதுக்காக சுற்றி வளைத்தோ வாய் பேசாமலோ இருப்பது குற்றம் எனக் கருதுபவன் நான். **மிகக் கடுமை** என்பது ஒருவரின் அகம்சார்ந்த ஒன்று. விளக்கமுடியுமா?. என்னுடைய ஆங்கிலம் சார்ந்த மொழி நடையினால் பிறர் மீது தாக்கம் ஏற்படலாம், ஆனால் அண்மையில் நான் விக்சனரி அதிகம் பயன்படுத்துகிறேன். நான் தமிழில் உரையாடும் பொழுது தமிழ் விக்சனரியில் பக்கம் இல்லை என்றால் தான் ஆங்கில சொற்கள் பயன்படுத்துகிறேன். :)  
4. எந்த மொழியாக இருந்தாலும், விக்கி கலைக்களஞ்சியம் என்பது ஐந்து தூண்களைக் கடைபிடிக்க வேண்டும். மாறுபட்ட, புதிய கொள்கைகளை உருவாக்கலாம், ஆனால் அது மற்ற விக்கி கொள்கைகளை குழிப்பறிக்காமல் இருந்தால் சரி. அது தானே ஐந்தாவது தூணே. தமிழ்ச் சூழலுக்கு மாற்றக்கூடாது. தமிழ் விக்கி சூழலை ஒரு காரணியாக எடுத்துக்கொள்ளலாம். இதற்கிடையே பல ஆயிரம் கி.மீ இடைவெளி உள்ளது. :) எதை முன்னிறுத்துவது என்பது கூடியமானவரை எண்ணம் சார்ந்து இல்லாமல், தரவு சார் (தரவுசார் என்பது வாக்களிப்பாக இருக்க வேண்டும் என்று அவசியமில்லை) முடிவாக இருக்கவேண்டும். (Data driven decision making instead of opinion based decision making.)  
5. கோடி ரூபாய் கேள்வியை 15வதாக இல்லாமல் 5வது கேள்வியாக கேட்டமைக்கு நன்றி ;). கிரந்தப் பயன்பாடு குறித்த சிக்கலை நான் தீர்க்க முடியும் என்ற உங்களின் நம்பிக்கைக்கு நன்றிகள் :) LanguageConverter ஒரு நுட்பம் சார்ந்த தீர்வு (இது விக்கியைப் பிரிக்காது, ஆனால் அவரவர் விருப்பப்படி படிக்கலாம், தொகுக்கலாம்.) ஆனால் நுட்பத்தில் கிரந்தம் / கிரந்தமற்ற வழக்குகளிடையே முன்னும் பின்னுமாக 1-1 மாற்ற விதிகள் வகுக்கப்பட வேண்டும். எளிதான காரியமில்லை இது, ஆனால் பலரும் கூட்டாக முயலலாம். தரவு சார்ந்த முடிவு இதற்கு ஒரு தீர்வாக இருக்க முடியும். போதிய தரவுகள் (ஆய்வுக் கட்டுரைகள், பாட நூல்கள், செய்தி (ஏற்கனவே இருக்கிறது) முதலிய) மின்மயமாகவும் இணையத்தில் இல்லாமல் இருப்பதும் இப்பொழுது காரணமாக சுட்டப்படுகிறது. சில வருடங்கள் காத்திருந்தால் அவை கிடைக்கும். அப்பொழுது தரவு சார் முடிவெடுக்க இயலும். தமிழ் மக்களின் பொது வழக்கும் இணையத்தில் (எழுதவும், படிக்கவும்) வருங்காலங்களில் எளிதாக கிடைக்க இயலும். அப்பொழுது தரவு சார்ந்த முடிவெடுக்க நிறைய வாய்ப்புள்ளது. அது வரை அருள்கூர்ந்து தொகுத்தல் போர்களில் ஈடுபடுவதைத் தவிர்க்கலாம். கிரந்தம் சேர்ப்பதாகவோ நீக்குவதாகவோ மட்டுமே தொகுப்பில் இருத்தல் கூடாது என்பது என் கருத்து. ஸ்ரீகாந்த் (பேச்சு) 20:30, 22 மே 2012 (UTC)  
:சிறீக்காந்த், தங்கள் மறுமொழிகளுக்கு நன்றி. என் கருத்து பின்வருமாறு:  
:1. Harassment, DR தேவைப்படும் அளவுக்கு இப்போது இங்கு பிரச்சினை இருக்கிறதா :) எனினும், வருங்காலத்தில் தேவைப்படும் ஒன்று. நன்றி.  
:2. இப்பொழு செய்ய வேண்டாம் என்று நீங்கள் கருதுவதை எப்போதுமே செய்ய வேண்டாம் என்று கருதுகிறேன் :) மற்றபடி, உங்கள் அணுகுமுறை நன்று.  
:3. அந்த ஆய்வு சுட்டும் உளவியல் அனைத்து மொழிகளுக்கும் பொருந்தும் என்பதை என் அனுபவத்தில் கண்டிருக்கிறேன் :) தலைவன் எவ்வழியோ தொண்டன் அவ்வழி. இங்கு நிருவாகிகள் தலைவர்களைப் போன்றவர்கள் இல்லை என்றாலும், பல வகைகளில் எடுத்துக்காட்டாகச் செயற்பட வேண்டிய பொறுப்பு உண்டு என்று நம்புகிறேன். கருத்துகளை நேரடியாக முன்வைக்கும் உங்கள் அணுகுமுறையை வரவேற்கிறேன். என்னுடைய அணுகுமுறையும் ஓரளவு அதைப் போன்றதே. மிகக் கடுமை என்பதும் அகம் சார்ந்தது தான். எனினும், சிலர் இத்தகைய உரையாடல்களின் போது மனம் நோவதையும் அத்தகைய உரையாடல் போக்கைத் தவிர்க்க வேண்டியதையும் கண்டிருப்பதால், இதனைக் கருத்திற் கொண்டு செயற்பட வேண்டுகிறேன்.  
:4. தரவு சார் அணுகுமுறை நன்று. தரவு இல்லாத இடங்களில் தொலைநோக்கும் அனுபவமும் கை கொடுக்கலாம் என்று நினைக்கிறேன் :)  
:5. நீங்கள் கிரந்தப் பிரச்சினையை தீர்க்க வேண்டும் என்று எண்ணவில்லை :) எல்லா பிரச்சினைகளிலும் அனைவருக்கும் பெரும்பாலும் கருத்து மட்டுமே உள்ளது. அதையே ஒவ்வொருவரும் தீர்க்க முனைந்தால் என்ன வகையான அணுகுமுறைகள் கிடைக்கும் என்று அறிய விரும்பினேன். முயற்சிப்பேன் என்று இலட்சம் முறை எழுதினாலும் முயல்வேன் என்பது தான் இலக்கண அடிப்படையில் சரி. எனவே, தரவுகளை மட்டுமே வைத்து மொழி நடையைத் தீர்மானிக்க முடியாது என்று கருதுகிறேன். மொழியை முறையாகப் படித்தவர்களின் கருத்துக்கும் வெவ்வேறு மாந்த, சமூக நோக்குகளுக்கும் இடம் இருக்க வேண்டும்.